ПЛАН ПИСАЊА САСТАВА

**Уводни део** : **У њему се даје кратко објашњење теме или самог задатка из наслова.**

**( На пример : Ко су све драге личности твог детињства ? По чему се оне издвајају ? Зашто су нам важне ? )**

**Главни део :**  **У главном делу састава, разради, детаљно образложи све што желиш да кажеш. У разради треба развијати основну мисао која се само наговештава у уводу. То је најшири део састава. Реченице и мисли морају бити повезане и не сме се при читању осетити да нешто недостаје.**

( У овом делу описујеш драгу личност, њену спољашњост и унутрашње особине. На крају упутства добићеш листу речи које ти могу помоћи у описивању.)

**Завршни део : У закључку може да се заокружи рад неком лепом мишљу или коментаром.**

**Обавезно проверити написани састав и исправити правописне грешке. Труди се да пишеш читко и у одвојеним пасусима.**

**Ево неких примера за уводни, главни и завршни део задатка :**

**Уводни део- пример**

„Postoji mnogo ljudi koji ispunjavaju moj život,koje volim i kojima se divim.To su moji roditelji,moja baka,ujaci,ali i moja tetka.Pisaću o njoj zato što sam od nje mnogo naučila,zato što mi je draga i zato što je moj uzor.Ona se zove Tanja Vrečko.“

**Главни део – пример**

„ On se zove Dejan. Bavi se novinarstvom. Ima braon oči kao neka čokolada i braon kosu meku kao svila. Zabavan je, voli da se šali i pravi smešne trenutke. Mnogo voli da mesi razne specijalitete i ja volim da učestvujem u tome. Pomaže mom bratu i meni da naučimo izražajno da čitamo i napamet pesme ili dramski tekst. Mnogo voli da majstoriše i da poravlja stvari po kući. Uživa da provodi vreme na našem placu,da pravi roštilj,šiša travu,sređuje bazen i da igra fudbal sa mojim bratom Vukašinom.“

**Завршни део – пример**

„ Uz moju mamu mi je lepše detinjstvo.Želim da ostane takva kakva je, jaka, strpljiva, hrabra i najbolja na svetu!!! „

|  |  |  |
| --- | --- | --- |
| **PLAN OPISIVANJA LIKA** | | |
| **Spoljni izgled** | **REČI KOJIMA MOŽEMO OPISIVATI, dodaj i ti svoje reči kojih se setiš!** | |
| **visina, stas** | vrlo je visok/a, srednjeg rasta, nižeg rasta  mršav/a, punijeg stasa, težina koja odgovara visini… |
| **oči** | plave, zelene, smeđe… |
| **nos** | malen, dugačak, ravan, prćast, šiljast, izvrsno mu/joj pristaje… |
| **kosa** | dugačka, kratka, srednje dugačka, plava, crna, obojana, kovrdžava, oštra, ravna, kuštrava… |
| **odеća** | sportska, moderna, lеpo usklađenih boja, šarena, vesela, tamnih boja,  pantalone, majice, haljine, suknje… |
| **Unutrašnje osobine** | **Kakav/va je?** | miran/na, vredan/na, sramežljiv/va, pričljiv/va, tih/a, brižan/na, nemiran/na, nespretan/na, ozbiljan/na, razigran/na… |
| **Što voli?** | Smeјati se, crtati, plesati, pevati, razgovarati, voziti se biciklom, igrati fudbal, svirati, plivati, planinariti, šetati… |
| **U čemu se ističe?** | lepo peva, prekrasno pleše, izvrsno crta, često pomaže, lepo slika, brzo i tаčno računa, piše lepe priče… |
| **MOJ ODNOS** | **Što ti se kod njega/nje sviđa?** | Sviđa mi se što je maštovit/a, veseo/la, snalažljiv/a, blag/a, strpljiv/a…  Oduševi me spretnim i veselim plesom…  Volim njegovo/njeno pristojno ponašanje i upornost kad nešto radi… |
| **Zašto?** | Uvek me može zabaviti ili pomoći u učenju..  I mene može naučiti neke plesne korake…  Takvu upornost i strpljivost ja nemam i  to ću naučiti od njega/nje… |